stanford-oval/wikipedia huggingface dataset:
ויליאם בורת'וויק ג'ונסטון
ביוגרפיה > קריירה

ג'ונסטון היה בולט יותר כאנין טעם וכאספן מאשר כצייר, ולניסיון שלו היה ערך רב בהקמת הגלריה הלאומית של סקוטלנד ב-1858, כאשר מונה לאוצר הראשי הראשון על ידי הלורדים של האוצר. הוא ערך את הקטלוג התיאורי וההיסטורי של הגלריה, ובכוחו ומיומנותו בניהול משא ומתן העשיר מאוד את האוסף. הוא כתב מדי פעם על נושאי אמנות בכתבי עת ובעיתונות יומית, ומספרים שהוא גילם את המהות של כמה הרצאות על אמנות סקוטית מאת דייוויד לאינג בשני מאמרים שתרם ל-North British Review ב-1858 וב-1859. הוא השלים את כתב יד של יצירה על תולדות האמנות בסקוטלנד, אך לאחר מותו היא הושמדה בשוגג. ג'ונסטון היה אספן בלתי נלאה של יצירות אמנות וחפצים מהעת העתיקה.
ביוגרפיה > מותו

ג'ונסטון הלך לעולמו ב-5 ביוני 1868, בגלוסטר רוד 3, אדינבורו, ונקבר בכנסיית סנט קאת'ברט.
הערות שוליים

↑  Johnstone, William Borthwick, 1804–1868 | Art UK, artuk.org (באנגלית)
↑   Gray, John Miller (1892). "Johnstone, William Borthwick" . In Lee, Sidney (ed.). Dictionary of National Biography. Vol. 30. London: Smith, Elder & Co. pp. 84–85. Public Domain This article incorporates text from this source, which is in the
↑  Morrison, John (2004). "Johnstone, William Borthwick (1804–1868), painter and gallery curator". In Oxford Dictionary of National Biography. Oxford University Press.
↑  Oliver, Valerie Cassel, ed. (2011). "Johnstone, William Borthwick". In Benezit Dictionary of Artists. Oxford University Press.
| --- | --- |
בקרת זהויות :  BnF: cb12650374w (data)  GND: 121826490X  RKD: 42459  ULAN: 500028989  VIAF: 95860563   WorldCat (עם VIAF): 95860563
OpenBSD

| --- | --- |


מערכת ההפעלה בגרסה 6.1 עם מספר יישומים פתוחים
 מפתח:  צוות הפיתוח של OpenBSD
 משפחה:  BSD
 מודל קוד:  קוד פתוח
 מחזור חיים:  18 באוקטובר 1995 – הווה (29 שנים) 
 גרסה אחרונה:  6.8 ב־18 באוקטובר 2020 (לפני 4  שנים ו־4  חודשים)
 סוג גרעין:  מונוליטי
 סוג רישיון:  רישיון BSD
 מצב עבודה:  עדכני
 מבוססת על:  NetBSD 
 פלטפורמות:  DEC Alpha, SPARC64, LUNA, PA-RISC, ארכיטקטורת MIPS, PowerPC, IA-32, x86-64, RISC-V, בפסקה זו 2 רשומות נוספות שטרם תורגמו 
 אתר אינטרנט:  https://www.openbsd.org/ 
 
OpenBSD היא מערכת הפעלה דמוית יוניקס. היא נוצרה מ-NetBSD בידי תאו דה-ראדט בסוף שנת 1995. הפרויקט ידוע בהתעקשות המפתחים על קוד פתוח, תיעוד איכותי, עמדה לא מתפשרת לגבי רישיון תוכנה והתמקדות באבטחה וקוד נכון. הפרויקט מנוהל מביתו של תאו דה-ראדט בקלגרי, אלברטה, קנדה. הסמליל והקמע של OpenBSD הוא דג ממשפחת הנפוחיתיים ("אבו נפחא") הנקרא "Puffy".
גרסאות

הגרסה הראשונה של OpenBSD הייתה 1.1, שהתבססה גרסה 1.0 של NetBSD.
החל מגרסה 2.0, שיצאה ב-1 באוקטובר 1996, מתקדמים מספרי הגרסאות בסדר פשוט. אין משמעות מיוחדת לשינוי "גרסה ראשית" (המעבר מ-2.9 ל-3.0 או 3.9 ל-4.0).
החל מגרסה 3.0 יש לכל גרסה גם סמל מיוחד וגם שיר.
פיתוח

פרויקט OpenBSD השתמש במערכת בקרת התצורה CVS כבר מהתחלה. הוא היה פרויקט התוכנה החופשית הראשון שסיפק גישת CVS לא מזוהה דרך האינטרנט לקוד המקור של הפרויקט (בניגוד להפצת ארכיוני תוכנה שלמים של גרסאות כאשר הגרסאות יוצאות).
הפרויקט היה גם אחד החלוצים של הוצאת גרסאות לפי זמן. החל מגרסה 2.0 פרויקט OpenBSD מוציא גרסה חדשה פעם בחצי שנה ולא "זה מוכן כשזה יהיה מוכן"[דרוש מקור].
הערות שוליים

↑  עשר שנים של OpenBSD מתוך מגזין OpenBSD
↑  תאו דה-ראאט, צ'ארלס ד. קרנור, Opening The Source Repository With Anonymous CVS, מתוך ועידת USENIX 1999
| --- | --- |
בקרת זהויות :  NLI: 987007381877105171  GND: 4791366-6  LCCN: n2003002707  MusicBrainz: d11f557d-f21b-4001-ac9d-953326bbb8aa  VIAF: 180371448   WorldCat (עם VIAF): 180371448 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
הכוכב הכחול (BBC)

| --- | --- |

 סוגה:  סדרות טבע
 יוצרים:  BBC
 בימוי:  אלסטייר פות'רגיל 
 מנחים:  דייוויד אטנבורו 
 ארץ מקור:  הממלכה המאוחדת הממלכה המאוחדת
 שפות:  אנגלית 
 מספר עונות:  1 
 מספר פרקים:  8
 תוכנית המשך:  הכוכב הכחול 2
 הפקה
 מפיק:  אלסטייר פות'רגיל 
 הפצה:  נטפליקס 
 מוזיקה:  ג'ורג' פנטון 
 אורך פרק:  50 דקות
 שידור
 רשת שידור:  BBC
 תקופת שידור מקורית:  12 בספטמבר 2001 – 31 באוקטובר 2001
 קישורים חיצוניים
 אתר רשמי
 דף התוכנית ב-IMDb
 
פריחת הפיטופלנקטון בקיץ באוקיינוס
להקת פטישנים באיי גלאפגוס. הפטישנים נודדים לאיים מבודדים בשביל להתנקות מטפילים.
כלב ים מצוי שוחה. בימים הממוזגים כלב ים זה נפוץ ביותר ומצוי ביערות הקלפ.
הכוכב הכחול (באנגלית: The Blue Planet) היא סדרת-טבע תיעודית שהופקה על ידי ה-BBC. הסדרה מורכבת מ-8 פרקים עיקריים, העוקבים אחר האוקיינוס והימים של העולם ואת היצורים החיים בו ואת שיטות החיים שלהם ברחבי הימים. את הסדרה הפיקו אליסטר פותרג'יל ודייוויד אטנבורו שהוא הקריין בסדרה.
צילומי הסדרה כללו צילומים תת-מימיים מיוחדים ושיטות צילום חדשניות.
בשנת 2003 הופק סרט קולנוע בשם "כחול מופלא" (Deep Blue), המבוסס על הסדרה.
בשנת 2017 יצאה סדרת ההמשך הכוכב הכחול 2.
פדורה (הפצת לינוקס)

| --- | --- |

פדורה 41 בטא עם שולחן העבודה GNOME בעברית
פדורה 41 בטא עם שולחן העבודה GNOME בעברית
 מפתח:  פרויקט פדורה
 משפחה:  לינוקס
 מודל קוד:  קוד פתוח
 מחזור חיים:  2002–הווה (כ־23 שנים) 
 גרסה אחרונה:  40 ב־23 באפריל 2024
 סוג גרעין:  מונוליתי
 סוג רישיון:  מגוון
 מצב עבודה:  עדכני
 מנהל חבילות:  dnf
 סביבת שולחן עבודה:  gnome כברירת מחדל
 מבוססת על:  Red Hat Linux 
 פלטפורמות:  ARM, IBM System/390, x86-64, ארכיטקטורת MIPS, IBM POWER, RISC-V 
 אתר אינטרנט:  fedoraproject.org
 → Red Hat Linux
 
פדורה (אנגלית: Fedora) היא הפצת לינוקס המפותחת על ידי פרויקט פדורה, בחסות חברת Red Hat (חברת בת של IBM) וכן תמיכה וחסות ממספר חברות וארגונים אחרים. פדורה מכילה כיום תוכנות תחת רישיונות תוכנה חופשית וקוד פתוח ונחשבת הפצה המקדימה לאמץ טכנולוגיות חדשות. מערכת ההפעלה Red Hat Enterprise Linux מפותחת מקוד המקור של פדורה.
החל מגרסה 30, פדורה זמינה במספר מהדורות: Workstation (תחנת עבודה, מחשב אישי), Server (שרת), CoreOS (מחשוב ענן), Silverblue (תחנת עבודה יציבה בה יישומי המשתמשים מותקנים ורצים בקונטיינרים מבודדים ממערכת ההפעלה) ו־IoT, עבור האינטרנט של הדברים.
גרסה חדשה של פדורה לינוקס משוחררת מדי שישה חודשים.
על פי אומדן גס, כ־1.2 מיליון איש השתמשו בפדורה לינוקס ב־2016. במאי 2020 החל להשתמש בפדורה גם יוצר ליבת הלינוקס עצמו, לינוס טורבאלדס. מאחר שאין צורך ברכישת רישיון או הרשמה כדי להתקין את פדורה, אין גם דרך לדעת כמה משתמשים בה בפועל.
פרויקט פדורה

הגדרת המשימה של פרויקט פדורה היא "קהילה שחבריה פועלים יחדיו למען בניית פלטפורמת תוכנה, תוך שיתוף פעולה והפצת פתרונות על בסיס הפלטפורמה עצמה." החזון הוא עולם בו כל אחד ואחת מפיק תועלת מתוכנה חופשית שנכתבה בקוד פתוח בידי קהילות מפתחים.
The Fedora Project envisions a world where everyone benefits from free and open source software built by inclusive, welcoming, and open-minded communities.
היסטוריה

פרויקט פדורה נוסד בשנת 2003, לאחר שהופסק הפיתוח של Red Hat Linux, שהייתה מערכת לינוקס ללקוחות מסחריים. על בסיס רד האט לינוקס נבנתה ההפצה שיועדה בעיקרה לשימוש אישי תוך כדי שיתוף פעולה ועבודה צמודה עם קהילת הלינוקס. למשתמשים בשימוש מסחרי הומלץ לעבור לגרסה המסחרית Red Hat Enterprise Linux - RHEL - מבית "רד האט".
מאגרי חבילות

עד גרסת 6 של Fedora Core היו שני מאגרי חבילות ראשיים - ליבת פדורה (אנגלית: "Fedora Core" - כשם ההפצה) שהכיל את חבילות הבסיס הדרושות למערכת ההפעלה יחד עם החבילות שהגיעו בדיסק ההתקנה (ותוחזק על ידי "רד האט") ודברים נוספים של פדורה (אנגלית:"Fedora Extras") שהכיל חבילות נוספות ונכלל עם ההפצה החל מגרסת Fedora Core 3 (מאגר זה תוחזק על ידי הקהילה). בגרסאות שקדמו ל־Fedora Core 3 שימש מאגר אחר בשם fedora.us שהיה לבסיס של פדורה אקסטראס (אך בניגוד לאקסטראס יכל לשנות/לשכתב חבילות ממאגרי ה־Core).
מקור השם

השם נלקח מתוך "פדורה לינוקס" - פרויקט קהילתי שסיפק תכנות עזר עבור Red Hat Linux - ומכובע הפדורה הנמצא על "איש הצללים" בלוגו של Red Hat. בסופו של דבר פדורה לינוקס נהיה פרויקט פדורה. Red Hat הסתבכה מעט בגלל השם, עם היוצרים של תוכנת ניהול אחסון מידע פדורה, שעליו Red Hat ניסתה להבטיח סמל מסחרי. לפעמים מייחסים לפדורה את השם "פדורה לינוקס" למרות שזהו לא שם רשמי.
אחרי גרסה 6 של Fedora Core הוחלט למזג בין מאגרי הדברים הנוספים לבין הליבה, החלטה שיושמה עם יציאת פדורה 7 - לפיכך הושמטה הסיומת "Core" (ליבה) משם ההפצה.
סקירה כללית

פדורה מופצת על גבי תקליטור אתחול בודד (פדורה 7 הייתה הגרסה אחרונה שהופצה באופן רשמי על גבי תקליטורי CD, ועד פדורה 11 היא הופצה באופן רשמי על גבי תקליטורי DVD). כמו כן קיימים גם תקליטורי DVD ותקליטורי CD. התקנה דרך הרשת בעזרת HTTP ,FTP ו־NFS נתמכת באמצעות תמונת דיסק מינימלית (שוקלת בסביבות 100 מ״ב), או עם BFO, פרויקט שמאפשר את העלאת המערכת דרך הרשת בלבד עם תמונת דיסק בגודל של כמה מגה בייטים בודדים.
פדורה מכוונת להיות קלה להתקנה ולהגדרה, בעזרת ערכת תוכנות להתקנה ולהגדרה (שנקראת Anaconda). כברירות מחדל - GNOME היא סביבת העבודה הגרפית (סביבת העבודה KDE נכללת כאפשרות בזמן ההתקנה או לאחר מכן) ו־GRUB הוא מנהל האתחול. מערכת הקבצים היא ext4 על LVM ומערכת ניהול החבילות היא RPM. החל מפדורה 10 נוספה גם תמיכה ב־ext4, ומפדורה 11 היא ברירת המחדל. בפדורה 33 ברירת המחדל היא btrfs.
התקנת פדורה נעשית, לרוב, באמצעות תקליטור אתחול במצב המחשה. מאגרי החבילות של ההפצה זמינים דרך רשת האינטרנט וכוללים תוכנות שמשלימות את ההפצה. קיימים גם מאגרי חבילות לא רשמיים, שמספקים חבילות נוספות שלא ניתנות על ידי ההפצה, בדרך כלל בגלל בעיית זכויות יוצרים ופטנטים במדינות מסוימות.
עד לגרסה 22, ניהול החבילות התבצע על ידי YUM. החל מגרסה זו יש שימוש במנהל חבילות מתקדם יותר הקרוי DNF, שהוצג בהפצה עוד בגרסה 18 שלה. כמו כן, ישנו שימוש בממשק גרפי – PackageKit. מתחזקי החבילות השונים מספקים עדכונים בקביעות.
דרישות המערכת

נכון לגרסה 30, דרישות המערכת הן:
| דרישות מינימליות/מומלצות | מעבד | RAM | מקום בדיסק הקשיח | רזולוציה | גרפיקה |
| --- | --- | --- | --- | --- | --- |
| דרישות מינימליות | מעבד במהירות 1 GHZ או יותר | 1 GB | מקום פנוי של 10 GB | רזולוציה של 800x600 לפחות (עבור ההתקנה הגרפית, ניתן להשתמש ברזולוציה נמוכה עוד יותר בהתקנה בממשק טקסטואלי או באמצעות VNC. | *אינטל- GMA9xx לפחות.  *NVIDIA- כרטיס GeForce מסדרת FX5xxx לפחות.   *Radeon 9500 ומעלה.   ייתכן שכרטיסים ישנים מדי לא יעבדו עם סביבות שולחן עבודה מעט יותר דורשות מבחינת גרפיקה, דוגמת GNOME או KDE |
| דרישות מומלצות | מעבד במהירות 2 GHZ לפחות | 4 GB | מקום פנוי של 20 GB | רזולוציה של 1024x768 לפחות | לא צוין |
הפצות מבוססות-פדורה

Red Hat Enterprise Linux, ההפצה המסחרית של "רד האט", מתבססת למעשה על גרסאות של פדורה. בשל כך, הושמעה ביקורת שלפיה משתמשי פדורה מהווים, למעשה, בודקי בטא (Beta Testers) עבור "רד האט".
כמו כן, גרסה מצומצמת של פדורה מיועדת לשמש כמערכת ההפעלה במחשבי XO-1 של פרויקט OLPC ("מחשב אחד לכל ילד").
הפצות נוספות המתבססות על פדורה כוללות את:
ASPLinux (הפצה רוסית הכוללת תוכנת התקנה משלה, התקני-תוכנה בקוד סגור וקודקים קנייניים לאודיו ווידאו)
Aurora SPARC Linux (הפצה המותאמת ל-SPARC - ארכיטקטורת מעבדים פתוחה)
Berry Linux (הפצת LiveCD עם תמיכה ביפנית ובאנגלית)
BLAG Linux and GNU (הפצה מינימלית של תקליטור CD בודד עם מנהל החבילות APT של דביאן)
Ekaaty (הפצה ברזילאית)
FoX Linux (הפצה שבסיסה באטליה ומיועדת לצורכי שימוש ביתי בסיסיים)
LinuxTLE (הפצה שמפיק NECTEC - ארגון ממשלתי בתאילנד)
Linux XP (הפצה מסחרית שמדמה את סביבת העבודה של מערכת ההפעלה חלונות)
MythDora (הפצה למחשב מדיה סלוני הכוללת את תוכנת MythTV)
Yellow Dog Linux (הפצה המיועדת לפלטפורמת PowerPC ושניתנת, כמו-גם פדורה, להרצה בפלייסטיישן 3)
הערות שוליים

↑  Get Fedora, getfedora.org (באנגלית)
↑  Current 12-18 Month Community Objectives :: Fedora Docs, docs.fedoraproject.org
↑  Fedora Linux Releases, docs.fedoraproject.org
↑  Fedora project leader Matthew Miller reveals what’s in store for Fedora in 2016, PCWorld (באנגלית אמריקאית)
↑  Fedora’s Mission and Foundations :: Fedora Docs, docs.fedoraproject.org
↑  מה חדש בגרסה 22 של פדורה
↑  הודעה על הכללת מנהל החבילות DNF בפדורה 18
↑  Hardware Overview, מתוך docs.fedoraproject.org
↑  Modularity :: Fedora Docs Site, docs.fedoraproject.org
↑  Toolbox, Fedora Docs (באנגלית)
1 2  Fedora Linux 34 Schedule: Key, fedorapeople.org
1 2  Fedora Linux 35 Schedule: Key, fedorapeople.org
1 2  Fedora Linux 36 Schedule: Key, fedorapeople.org
↑  nickavem, Fedora Workstation 34 feature focus: Btrfs transparent compression, Fedora magazine, ‏2021-04-14 (באנגלית)
↑  Matthew Miller, Worth the wait: Fedora Linux 35 is here!, Fedora magazine, ‏2021-11-02 (באנגלית)
↑  Matthew Miller, Announcing Fedora Linux 37, Fedora Magazine, ‏2022-11-15 (באנגלית אמריקאית)
↑  Matthew Miller, Announcing Fedora Linux 38, Fedora Magazine, ‏2023-04-17 (באנגלית)
| --- | --- |
בקרת זהויות :  BnF: cb145500598 (data)  NKC: ph263225
האד (סרט, 1963)

| --- | --- |
כרזת הסרט האד
כרזת הסרט האד
 מבוסס על:  הרומן Horseman, Pass By של לארי מקארתי
 בימוי:  מרטין ריט 
 הופק בידי:  הווארד הוקס, ג'סי לסקי, האל וואליס
 תסריט:  הרייט פרנק, אירווינג ראווץ' 
 עריכה:  פרנק ברכט
 שחקנים ראשיים:  פול ניומן מלווין דאגלס פטרישה ניל ברנדון דה ווילד
 מוזיקה:  אלמר ברנסטיין
 צילום:  ג'יימס וונג האווי 
 מדינה:  ארצות הברית
 חברת הפקה:  פרמאונט 
 חברה מפיצה:  סרטי סרטי פרמאונט
 שיטת הפצה:  וידאו על פי דרישה 
 הקרנת בכורה:  29 במאי 1963
 משך הקרנה:  112 דקות
 שפת הסרט:  אנגלית
 סוגה:  סרט דרמה, סרט המבוסס על יצירה ספרותית 
 מקום התרחשות:  טקסס 
 תקציב:  2,350,000‏$
 הכנסות:  10,000,000‏$
 פרסים:  פרס אוסקר לשחקן המשנה הטוב ביותר (מלווין דאגלס)  פרס אוסקר לסינמטוגרפיה הטובה ביותר, שחור-לבן (ג'יימס וונג האווי)  פרס אוסקר לשחקנית הטובה ביותר (פטרישה ניל)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
האד (באנגלית: Hud) הוא סרט קולנוע אמריקאי משנת 1963 בבימויו של מרטין ריט עם פול ניומן, מלווין דאגלס, פטרישה ניל וברנדון דה ווילד בתפקידים הראשיים.
התסריט מבוסס בצורה קלה על הרומן Horseman, Pass By של לארי מקמרטי מ-1961. העלילה מתרכזת בקונפליקט בן הומר בנון, בעל חווה ישר ובין בנו הסורר האד על רקע מחלת הפה והטלפיים הפוגעת בחווה. לוני, נכדו הצעיר מתלבט בין מי להזדהות.
פטרישה ניל זכתה בפרס אוסקר לשחקנית הטובה ביותר אף על פי שהיא משחקת רק 22 דקות. זה התפקיד הקצר ביותר בתולדות הקולנוע עליו הוענק פרס של תפקיד ראשי. היא זכתה גם בפרס באפט"א לשחקנית הזרה הטובה ביותר.
מלווין דאגלס זכה בפרס אוסקר לשחקן המשנה הטוב ביותר. הצלם ג'יימס וונג האוו זכה בפרס אוסקר לצילום הטוב ביותר.
כן היה הסרט מועמד לעוד ארבעה פרסי אוסקר: המשחק (פול ניומן) הבימוי (מרטין ריט), התסריט והעיצוב האמנותי.
מרטין ריט, פטרישה ניל, פול ניומן ומלווין דאגלס היו מועמדים גם לפרס גלובוס הזהב.
תקציר העלילה

בחווה חקלאית לגידול בקר בטקסס גרים בעל החווה הומר בנון (מלווין דאגלס) עם בנו האד (פול ניומן), נכדו הצעיר לוני (ברנדון דה ווילד) ועוזרת הבית אלמה בראון (פטרישה ניל).
אלמה מנהלת את משק הבית והאד נמשך אליה אבל היא משתדלת להתרחק ממנו לאחר ניסיון מר שהיה לה מהגרוש שלה.
האד מבלה את הלילות בשתייה בחיזורים אחרי נשים נשואות ובקטטות בפאב בעיירה. אחיינו לוני בן ה-17 מלווה אותו לפעמים ומעריץ אותו.
בין הומר להאד יש ריב ממושך שמקורו בתאונת דרכים בה נהרג אביו של לוני בשעה שהאד היה הנהג.
כאשר פרה צעירה נמצאת מתה מבקש הומר להזמין וטרינר כדי לברר אם לא מדובר במחלת הפה והטלפיים. האד מתנגד לכך ורוצה למכור את העדר לפני שיתגלה שהוא חולה. הומר מהדור המבוגר מתנגד לכך בתוקף בגלל עקרונות היושר שלו אף על פי שהוא יודע שזה עלול להרוס את החווה. האד מאשים את הומר כי העדר שקנה במקסיקו הוא האשם בהפצת המחלה. הוויכוחים בין הומר להאד מחריפים ובאחד מהם אומר הומר כי הוא לא מאמין שיהיה לו בן כזה. האד מתחיל להשתכר, נכנס לחדרה של אלמה ומתחיל לתקוף אותה מינית במטרה לאונס ורק לוני שמגיע לחדרה, מושך אותו ממנה.
הבדיקות הוטרינריות מאשרות שהעדר נגוע במחלת הפה והטלפיים והומר עם האד, לוני ופועלי החווה יורים בעדר וקוברים אותו.
המשק נהרס, אלמה עוזבת והומר נמצא על ידי האד ולוני בלילה לאחר שנפל מסוס ונפצע. הוא מת בזרועות האד ומילותיו האחרונות הם להאד כי כעת הוא יהיה בעל החווה כפי שרצה תמיד. לוני עוזב את החווה לאחר שנוכח ביחסו של האד להומר ואלמה. האד חוזר לבדו, שותה פחית בירה ומתבונן בחיוך דרך החלון. יש לו תוכניות להחכיר את שטח החווה לקידוחי נפט.
אנדרואיד (מערכת הפעלה)

| --- | --- |


צילום מסך של אנדרואיד 14
 מפתח:  חברת גוגל
 משפחה:  מערכת הפעלה דמוית יוניקס, לינוקס
 מודל קוד:  קוד פתוח (אבל לא תוכנה חופשית), תוכנה חינמית (ברוב המכשירים, המערכת היא קניינית, משום שלמרות קיומו של גרעין לינוקס, המערכת מכילה רכיבים קנייניים כדוגמת Google Play וגוגל כרום וכן הגבלות על שימוש והפצת קוד המקור)
 מחזור חיים:  23 בספטמבר 2008 – הווה (16 שנים) 
 גרסה אחרונה:  אנדרואיד 14 ב־4 באוקטובר 2023 אנדרואיד 15 (בטא) ב-25 באפריל 2024
 סוג רישיון:  הרישיון הציבורי הכללי של גנו גרסה 2 לגרעין לינוקס בלבד. רישיון אפאצ'י גרסה 2.0 לשאר מערכת ההפעלה.
 מצב עבודה:  פעיל
 מנהל חבילות:  Google Play היא חנות האפליקציות הנפוצה ביותר אך ישנם חנויות אחרות של חברי Open Handset Alliance כדוגמת Galaxy Store ו-Huawei AppGallery ישנם גם חנויות אפליקציות לא רשמיות כדוגמת Amazon AppStore ו-F-Droid
 פלטפורמות:  ארכיטקטורת MIPS, ARM, x86 
 אתר אינטרנט:  https://www.android.com/ 
 
סמליל התוכנה עד 2014
אנדרואיד (באנגלית: Android) היא מערכת הפעלה חינמית וקוד פתוח המיועדת לטלפונים חכמים, מחשבי לוח, טלוויזיות חכמות, שעונים חכמים ומכוניות ומבוססת על גרעין לינוקס. היא מופצת על ידי חברת גוגל בשיתוף פעולה עם Open Handset Alliance. מערכת הפעלה זו מעוצבת במיוחד לשימוש בטלפונים חכמים מבוססי מסך מגע ומחשבי לוח (טאבלטים). לקראת סוף שנת 2010, אנדרואיד הפכה למערכת ההפעלה הנפוצה ביותר בעולם לטלפונים חכמים. על פי IDC, ב-2012 היא החזיקה נתח של 70% מכלל שוק הטלפונים החכמים העולמי (ביחס לכ-20% למתחרה המרכזית iOS של חברת אפל) ובמהלך השנה נמכרו כמעט 500 מיליון מכשירים חדשים מבוססי אנדרואיד. טלפונים חכמים מפורסמים עם אנדרואיד הם מכשירים בסדרת "גלקסי" של סמסונג, סדרת "פיקסל" של גוגל, סדרות מכשירים של החברות: סוני, מוטורולה, HTC, ומכשירים של חברות סיניות. חברת LG אלקטרוניקה הפסיקה את היצור שלהם.
גוגל נקסוס
אנדרואיד פותחה לראשונה בידי חברת הזנק בשם Android Inc שנוסדה ב-2003, ובשנת 2005 נרכשה על ידי גוגל. הגרסה הראשונה של מערכת ההפעלה הוכרזה ב-5 בנובמבר 2007 עם הקמתו של Open Handset Alliance, תאגיד של 84 חברות חומרה, תוכנה ותקשורת, שהוקדש למטרת קידום תקנים פתוחים עבור מכשירים ניידים. המכשיר הראשון מבוסס אנדרואיד נמכר באוקטובר 2008.
אנדרואיד נועדה בתחילה למצלמות חכמות.
רוב הגרסאות של אנדרואיד הן קנייניות. רכיבי הליבה לקוחים מפרויקט הקוד הפתוח של אנדרואיד (AOSP), שהוא תוכנה חינמית וקוד פתוח המורשית בעיקר תחת רישיון אפאצ'י. כאשר אנדרואיד מותקן במכשירים, היכולת לשנות את קוד המקור מוגבלת בדרך כלל, בין אם על ידי אי אספקת קוד המקור המתאים או על ידי מניעת התקנה מחדש באמצעות אמצעים טכניים, מה שהופך את הגרסה המותקנת לקניינית. רוב מכשירי האנדרואיד נשלחים עם תוכנות קנייניות נוספות מותקנות מראש, ובעיקר שירותי Google Mobile Services הכוללת אפליקציות ליבה כגון גוגל כרום (בדומה לאינטרנט אקספלורר ב-Windows 98 עד Windows 7 כולל), פלטפורמת ההפצה הדיגיטלית Google Play ופלטפורמת הפיתוח Google Play Service.
נכון להיום אנדרואיד היא מערכת ההפעלה הנפוצה ביותר למכשירים חכמים. בחנות האפליקציות Google Play יש נכון לינואר 2021 מעל ל-3 מיליון אפליקציות.
היסטוריה

ביולי 2005 רכשה גוגל את חברת אנדרואיד (Android inc), חברת הזנק קטנה שנוסדה ב-2003 ופעלה בפאלו אלטו, קליפורניה. מייסדי החברה, אנדי רובין, ריץ' מינר, ניק סירס (סמנכ"ל T-Mobile לשעבר) וכריס וויט, עברו לעבוד בגוגל. באותה תקופה, מעטים הכירו את פעילות החברה, חוץ מאלו שפיתחו תוכנות לטלפונים סלולריים. מכיוון שכך, החלו שמועות כי גוגל הולכת להיכנס לשוק הטלפונים הסלולריים.
בגוגל, צוות בראשות אנדי רובין פיתח פלטפורמה לטלפונים ניידים המבוסס על גרעין לינוקס ושיווק את הפלטפורמה ליצרני טלפונים סלולריים וספקיות, מתוך הנחה שהם יפתחו מערכת הפעלה גמישה וניתנת לשדרוג. דווח, כי לגוגל כבר הייתה סדרת שותפים לייצור מכשירים מבוססי אנדרואיד ותוכנות למערכת ההפעלה, וגוגל מסרה למשווקות טלפונים סלולריים תוך שהם מוכנים לדרגות שונות של שיתוף פעולה מצדם.
ראיה נוספת כי גוגל הולכת להיכנס לשוק הטלפונים הסלולריים, הגיעה בדצמבר 2006 - בדיווח של BBC והוול סטריט ג'ורנל לפיו גוגל מעוניינת בהנגשת שירות החיפוש שלה ואפליקציות נוספות שלה לטלפונים סלולריים. זמן קצר לאחר מכן, כלי תקשורת דיווחו כי גוגל מפתחת מכשיר סלולרי תחת המותג גוגל. השמועות המשיכו כאשר דווח כי גוגל מנסחת דרישות סף ומפרטי חומרה למכשירים סלולריים ומציגה לחברות תקשורת אבות-טיפוס אפשריים. בספטמבר 2007 דיווח מגזין אמריקאי כי גוגל הגישה בקשות לפטנטים בתחום התקשורת הסלולרית.
ב-5 בנובמבר 2007 הוקמה ברית Open Handset Alliance שכללה חברות בולטות בתחומי האלקטרוניקה והתקשורת הסלולרית. מטרת הברית הייתה לפתח תקנים פתוחים עבור התקנים ניידים, ויחד עם הקמתה, חשפה את המוצר הראשון שלהם, אנדרואיד, הבנוי על בסיס גרעין לינוקס.
מאז 2008 הושקו עדכונים רבים למערכת ההפעלה אנדרואיד.
גרסאות אנדרואיד לטלפונים חכמים (סמארטפונים) ומחשבי לוח (טאבלטים)

מערכות אנדרואיד השונות מזוהות על ידי מספר גרסה וכן על ידי שם קוד שהוא שם של מאכל מתוק. ראשי התיבות של שמות הקוד הם אותיות האלפבית האנגלי בסדר עולה.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four)

מבוסס על גרעין לינוקס, יצא לאור ב-9 בפברואר 2009, וברישיון אפאצ'י 2.0. נוסף, הגדרת זמן במהלך שיחה בעת שימוש ברמקול. אפשרות לבצע חיפוש במפות וללחוץ על עסק כדי לראות את הפרטים שלו. שימוש בלחצנים "הצג לוח חיוג" או "הסתר לוח חיוג" לתפריט בזמן השיחה. גאדג'טים חדשים המאפשרים לאפליקציה לשלוח הודעת SMS או WAP Push. במערכת מותקן ניקוי בנאי המוגן מתמונות מערכת הקשורות ל-SDK.
הגרסה אינה בשימוש על ידי אף אחד ואין לה גישה ל-Google Play ולשירותי גוגל אחרים.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four) > אנדרואיד 1.5 (Cupcake)

מבוסס על גרעין לינוקס 2.6.27, יצא לאור ב-30 באפריל 2009. נוספו הקלטה וצפייה בקטעי וידאו באמצעות מצלמת וידאו, העלאה של סרטונים ליוטיוב ותמונות לפיקאסה, מקלדת תוכנה חדשה עם יכולת חיזוי טקסט, תמיכת A2DP ו-AVRCP לבלוטות' במכשיר, אפשרות להתחבר אוטומטית לאוזניית בלוטות' ממרחק מסוים, וידג'טים ותיקיות במסכי הבית ואנימציית מסכי מעבר.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four) > אנדרואיד 1.6 (Donut)

מבוסס על גרעין לינוקס 2.6.29, יצא לאור ב-15 בספטמבר 2009. שופרו המרקט, המצלמה, החיפוש הקולי וחיפוש גוגל. נוספו תמיכה ב-CDMA/EVDO, 802.1x, VPN, מחוות, מנוע טקסט-לדיבור ותמיכה באבחנת מסך WVGA.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four) > אנדרואיד 2.0/2.1 (Éclair)

מבוסס על גרעין לינוקס 2.6.29, יצא לאור ב-26 באוקטובר 2009. הממשק כלל תמיכה ב-HTML5, רשימת אנשי קשר חדשה, יכולת עבודה מול שרת Exchange, תמיכת מבזק מובנית למצלמה דיגיטלית וזום דיגיטלי.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four) > אנדרואיד 2.2 (FroYo)

מבוסס על גרעין לינוקס 2.6.32, יצא לאור ב-20 במאי 2010. הממשק כלל שילוב של מנוע V8 - JavaScript של הדפדפן גוגל כרום, סנכרון יישומים באמצעות האינטרנט, חיוג קולי, שיפור התמיכה ב-Microsoft Exchange, קישוריות USB ופונקציונליות של נקודה חמה ב-WIFI. כמו כן נוספה אפשרות של ביטול העברת נתונים דרך הרשת הסלולרית, שופרה חנות האפליקציות ונוספו לה עדכונים אוטומטיים ואפשרות לשמירת אפליקציות על כרטיס הזיכרון, מעבר מהיר בין שפות המקלדת והמילונים שלהן, תמיכה בסיסמאות מספריות ואלפאבתיות ותמיכה בהעלאת קבצים באפליקציות רשת. לדפדפן נוספו היכולת להציג אנימציות GIF ותמיכה באדובי פלאש 10.1.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four) > אנדרואיד 2.3 (Gingerbread)

מבוסס על גרעין לינוקס 2.6.35, יצא לאור ב-6 בדצמבר 2010. שיפורים בגרסה זו כוללים: ממשק מעודכן, תמיכה ב-VoIP, תמיכה בתקשורת טווח אפס (לגעת בחפצים עם המכשיר ולקנות אותם דרך האינטרנט, תקשור בין מכשירים באמצעות מגע ביניהם וכולי) תמיכה בפורמט WebM של גוגל, שיפור פונקציונליות ה"העתק-הדבק", מקלדת רב מגע (Multi Touch) מעוצבת מחדש, תמיכה משופרת בפיתוח קוד, שיפור השמע, גרפיקה והקלט למפתחים, תמיכה בחיישנים נוספים (כמו גירוסקופ וברומטר), שיפור ניהול צריכת החשמל ושליטה באפליקציות, תמיכה במצלמות מרובות, ושיפור התמיכה ברשת דור 4.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four) > אנדרואיד 3.0/3.1 (Honeycomb)

מבוסס על גרעין לינוקס 2.6.36, יצא לאור ב-22 בפברואר 2011 ומיועד למחשבי לוח בלבד. גרסה זו כוללת ממשק חדש, שולחן עבודה תלת־ממדי עם וידג'טים מעוצבים מחדש, ריבוי משימות משופר (שורת משימות בחלק התחתון של המסך), דפדפן משופר (גלישה פרטית, סנכרון מועדפים עם גוגל כרום ועוד), תמיכה בשיחות וידאו ב-Google Talk, האצת חומרה, תמיכה במעבדים מרובי ליבות. העדכון 3.1 הוצג בכנס Google I/O ב-10 במאי 2011 ומכיל שיפורים רבים, ביניהם - ליטושי ממשק, חיבור לאביזרי USB נלווים, רשימת יישומים חדשים מורחבת, אפשרות לקבוע את גודל הווידג'טים בדף הבית, תמיכה במקלדת, שלטים ואביזרים חיצוניים אחרים וביצועי WIFI טובים במיוחד כאשר מסך המכשיר כבוי.
גרסאות אנדרואיד לטלפונים חכמים (סמארטפונים) ומחשבי לוח (טאבלטים) > אנדרואיד 1.1 (Petit Four) > אנדרואיד 3.2 (Honeycomb)

מבוסס על גרעין לינוקס 2.6.36 (כלומר ללא שינוי מהגרסה הקודמת), יצא לאור ב-15 ביולי 2011 ומיועד למחשבי לוח בלבד. גרסה זו של אנדרואיד הוסיפה לראשונה התאמה למחשבי לוח בגודל 7 אינץ', גישה מהירה יותר ליישומים המאוחסנים בכרטיס הזיכרון, התאמה של אפליקציות לגודל של מסך המכשיר (ביצוע "זום" לאפליקציה) ואפשרויות תצוגה חדשות שנותנות למפתחים יותר שליטה במראה ובתחושה במכשירי האנדרואיד השונים.